Skriflesing: Mark 13:1-13 & 26  
Tema: Kyk!  Sien die Seun van God aan die regterhand van God

Dit is Kerstyd, ‘n opwindende tyd.  
Dit is ook ‘n moeilike tyd. Mense is moeg.

Ons leef in ‘n verwarde wêreld.  
Selfs gelowiges is verward.  
Mense weet nie wat om te dink nie.

Want dit is oorloë, aardbewings.  
Op sommige plekke is droogtes en hongersnood   
terwyl ander plekke wegspoel in vloede na stortreën…

Isis is besig om vrees en chaos te saai.  
Christene word bang.  
Al meer Christene word gemoor.

Dag vir dag is daar teregstellings,   
self kinders omdat hulle in Christus glo..

Hierdie gebeure laat mense vrae vra:

* Is dit die eindtyd?
* Moet ons gereedmaak?
* Waar is God?
* Sien God al die ellende raak?
* Waarom doen God nie iets daar aan nie?

Sommige gaan selfs so ver om te vra:

* Bestaan God nog?
* Hoe kan ons nog glo?
* Wat is dit wat ek glo?

Kom ons lees Mark 13:1-13 & 26

Wat pas vooraf gebeur het is:

* Jesus het sy laaste onderrig in die Tempel gegee.
* Die spanning was aan die oplaai…
* Verskillende kerkgroepe (Skrifgeleerdes, Fariseërs, Sadduseërs, Owerpriesters het Jesus met strikvrae probeer vasvra. Hulle het so een na die ander opgedaag om te kyk of hulle Hom nie kon uitvang nie.
* Jesus het hulle uitgedaag met sy gelykenisse en met Sy antwoorde op hul vrae en het hulle telkens bedroë daarvan afgekom.
* Jesus het mense gewaarsku teen die die Fariseërs. Hulle sê skynheilig lang gebede op straat op en hou daarvan om met eerbied gegroet te word terwyl hul die mense se onkunde t.o.v. die wet uitbuit.
* Die vorige dag met Jesus en die dissipels se intog in Jerusalem is die tempel simbolies veroordeel met die insident van die vyeboom wat verdroog het.
* Daarna het Jesus voor die skatkis gaan staan en daarop gewys dat die gesindheid waarmee jy jouself en offers vir die Here bring van uiterste belang is.

Jesus het daarna die tempel finaal verlaat.  
Simbolies deel van sy oordeel oor die tempel en tempelreligie.

Terwyl hulle die tempel uitgegaan het, het **een van die dissipels hul aandag** op die **tempel gevestig**.

*Here, kyk watter geweldige klippe n watter geweldige geboue (Mat 13:1)*

Die tempel **was ‘n manjifieke gebou**, ‘n argitekswonder  
wat deur Herodes so 20 vC begin en sowat 47 jaar geneem het om te voltooi.

Dit het volgens bronne sowat 14 hektaar beslaan   
wat ‘n beraamde een sesde van die destydse Jerusalem was.

Jesus **het voorspel dat dit alles afgebreek** gaan word.

Hulle het deur die Kedron vallei gestap teen die Olyfberg op aan die oorkant

Die Olyfberg is so 300 voet bokant Jerusalem.  
Die oostekant van die tempel kon vandaar gesien word.  
Volgens die Misna kon iemand van bo die Olyfberg direk na die ingang  
van die allerheiligste kyk.

Die 4 dissipels nl. Petrus, Johannes, Jakobus en Andreas (die eerste 4 wat by die see van Galilea geroep is), is die 4 wat Jesus se afskeidspreek hier hoor.

Onmiddellik het hulle die **vrae gevra wat vandag nog in mense se harte brand.**

**Wat het die dissipels gevra?**

* Here, wanneer gaan dit die einde wees?
* Wat is die tekens waaraan ons dit gaan uitken?

U hoor hoe eggo die vrae nou in 2015…  
Dit pas 100% in ons dag.  
Daarom, kom ons neem kennis wat Jesus ons leer.

**Jesus het hulle geantwoord met 2x “Blepete” “Pasop”!**

**1 Wat is dit waarvoor hulle moes ligloop of oppas?**

Misleiding!

*Pas op dat niemand julle mislei nie. Daar sal baie onder my Naam kom en se “Dit is ek! (v 6).*

Moenie jou laat mislei deur enige iets of iemand wat aanspraak  
op hom of haarself uit gee as ‘n verlosser.

Daar is **soveel dwaalleer** in die wêreld wat hoog aangeskryf word.

**Moenie jou laat mislei deur** teoloë of kerkleiers of enige profeet   
wat enige iets leer wat in stryd met die Woord van die Here is…  
Daar is soveel dwaalleer vandag dit is net nie waar nie.

Jesus het ‘n tydsaanduiding gegee:

* Wanneer jy rumoer van oorloë hoor (dus dit oorlog vind plaas)
* Of selfs gerugte van oorloë want nasies staan teen mekaar op
* Of jy hoor van die aardbewings en talle wat sterf van honger,
  + moet jy nie skrik nie. Dit is nog nie die eindtyd nie.

Dit isnet geboortepyne van die nuwe tyd (v 8)

**2 dens moes hulle ligloop of oppas vir hulself!**

**Waaroor gaan dit? Vrees/ vervolging**

‘n Kind het tydens vrae sessie op die riviertoer gevra: Hoekom is dit so dat wanneer iemand iets goddeloos of teen die wil van die Here doen of verkondig is dit volgens talle lesers sy reg en die persoon word aangeprys daarvoor. Maar die oomblik wat iemand opstaan met die Woord van die Here of iets verkondig omdat dit die wil van die Here is, word die persoon deur soveel aangeval en afgemaak as outyds of totaal on van pas.

Vervolging is aan die orde van die dag in die Midde-Ooste?  
(en wie weet hoe lank is ons dit nog gespaar?)

Wanneer julle gevange geneem word of voor konings of geregshowe  
(ek glo dit sluit die veld of krygshowe in)  
sal jy vir God ‘n getuie wees.

Hierdie dinge is reeds daar so erg dat familie lede,   
ouers en kinders mekaar verklap of verkla…  
(Presies wat v12 voorspel)

**Wat gaan jy dan getuig?**

Jy moet nie daaroor wakker lê nie.   
Die Heilige Gees sal aan jou gee wat gesê moet word.  
En dit gaan nie jy wees wat praat nie maar die Gees wat deur jou praat.

Dit sal so erg word dat gelowiges, dissipels wat Jesus volg,  
deur almal ter wille van Hom, gehaat sal word.

**Wat staan jou te doen?**

Hou moed…

Kyk wat leer v 13(b)  
 *Maar wie tot die einde toe volhard sal gered word*

Jy moet volhard  
Jy moet aanhou tot die einde toe

Hoe is dit moontlik?

**Vers 26 gee vir ons die antwoord.**

*Dan sal die mense die Seun van die Mens in die wolke sien kom met groot krag en majesteit*

Dan sal jy sien wat jy saam met die kerk van alle eeue bely

Jesus Christus sit aan die regterhand van die troon van God,  
vanwaar Hy sal kom om te oordeel…

Daarom broeder, suster, liewe kind  
Staan vas in jou geloof

Volg Jesus elke dag asof dit jou laaste geleentheid is

Weet God se beloftes is waar…  
Hy gaan kom om jou te kom haal.

Moenie bang word nie…  
Moenie twyfel in jou geloof nie.

Amen